cyanic-selkie/wikianc huggingface dataset:
Graafinen käyttöliittymä
Historiaa
VisiCorp julkaisi graafisen käyttöliittymän nimeltä VisiOn vuonna 1983 IBM PC:lle. Tandy Computers julkaisi DeskMaten vuonna 1984. Vuonna 1985 Digital Research julkaisi GEM-ikkunoinnin CP/M:lle ja Microsoft julkaisi Windows 1.0 -käyttöliittymän MS-DOS:ille. Microsoft oli lisensoinut Xeroxilta tekniikkaa Windowsiin. Windowsin todellinen läpimurto tapahtui vasta 1990-luvun puolella 3.X -versioiden myötä ja PC-tietokoneissa suosittiin pitkään MS-DOSia tai muita tekstipohjaisia käyttöjärjestelmiä. Vuonna 1986 julkaistiin Berkeley Softworksin (myöhemmin GeoWorks) toimesta Commodore 64:lle graafinen käyttöliittymä nimeltä GEOS. Käytännössä 8-bittisiä tietokoneita kuten Commodore 64:ää käytettiin lähes aina tekstipohjaisin käyttöliittymin. Graafisiin käyttöliittymiin törmäsi 1980-luvulla todennäköisemmin kotimikroissa (Apple Macintosh, Amiga, Atari ST) kuin työelämässä.
1990-luvulla NeXTin Nextstep-käyttöjärjestelmässä oli Display PostScriptiin perustuva graafinen käyttöliittymä. Vuonna 1990 Microsoft julkaisi Windowsin version 3.0, joka muodostui parissa vuodessa oletukseksi PC-koneisiin. Tällöin tekstipohjainen MS-DOS -käyttöjärjestelmä oli yhä tietokoneissa ja usein Windows piti käynnistää erikseen. MS-DOS -ohjelmat eivät yleensä toimineet Windows 3.X:ssä riittävän nopeasti. Windows 95:n (1995) myötä MS-DOSista tuli pelkkä Windowsin osa. IBM:n OS/2:n mukana oli Presentation Manager, mutta OS/2 ei levinnyt yhtä yleisesti kuin Windows.
Kosketusnäyttöön perustuvissa kämmentietokoneissa, taulutietokoneissa ja älypuhelimissa graafinen käyttöliittymä on ollut keskeinen lähestymistapa.
Oikeuskiistat
Käyttöliittymät ovat olleet useiden oikeuskiistojen aiheena, muun muassa 1980-luvulla:
Mackenzie Davis
Mackenzie Davis (s. 1. huhtikuuta 1987 Vancouver, Brittiläinen Kolumbia) on kanadalainen näyttelijä. Vuosina 2014–2017 hän esitti Cameron Howea televisiosarjassa Halt and Catch Fire.
Valjakkovertaus
Valjakkovertaus eli vaununajaja on eräs Platonin käyttämistä allegorioista eli vertauskuvista. Se esiintyy Platonin dialogissa Faidros (246a-254e), jossa tämä käyttää sitä selittääkseen näkemystään ihmissielusta. Vertaus esittää metaforan sielusta ja sen matkasta ideoiden maailmassa.
Valjakko
Platon esittää vertauksen Sokrateen hahmon kautta. Sokrates käyttää sitä keskustelussa, joka käsittelee rakkautta "jumalallisena hulluutena". Platon maalaa lukijalle kuvan valjakonajajasta, joka ajaa kahden siivekkään hevosen vetämiä vaunuja:
Myöhemmin Platon palaa valjakon kuvaukseen:
Vertauksessa valjakonajaja edustaa järkeä tai sitä sielunosaa, jonka tulee ohjata sielua kohti ikuisia ideoita ja totuutta. Toinen, parempi hevonen edustaa rationaalisia tai moraalisia impulsseja, toisin sanoen sielun haluavan luonnon positiivista osaa; kun taas toinen, huonompi hevonen edustaa sielun irrationaalisia passioita ja haluja, jotka vetävät sitä poispäin ideoiden katselusta. Valjakonajaja ohjaa koko valjakkoa eli sielua, pyrkien estämään hevosten lähdön omille teilleen ja suuntaamaan sielun sen sijaan kohti totuutta. Huonomman hevosen kesyttäminen on filosofian kasvatuksellinen tehtävä.
Platonin mukaan järjen tehtävänä on siis ohjata sielun muita osia. Vertauksen sielunosat liittyvät Platonin Valtiossa esittämään sielun kolmijakoon: valjakonajaja edustaa järkisielua, parempi hevonen intosielua ja huonompi hevonen himosielua. Vertauksen kaksi hevosta esitetään joskus valkoisena ja mustana hevosena; Platon itse esittää he vaaleana ja tummana hevosena.
Sielun matka
Platon kuvaa samassa yhteydessä myös sieluvaljakon siivillään tekemän matkan, "suuren kierroksen", jonka sielut tekevät seuraten jumalia. Valjakonajaja pyrkii ohjaamaan sielut yhä ylemmäs näkemään ideat. Ne harvat sielut jotka ovat kokonaan valistuneita, kykenevät näkemään ideoiden maailman kaikessa kirkkaudessaan. Joillakin sieluilla on vaikeuksia hallita mustaa hevosta, jopa valkoisen hevosen avulla. Ne saattavat putkahtaa ideoiden maailmaan hetkeksi, mutta toisina aikoina se pysyy kätkettynä heille. Jos musta hevonen saa ylivallan, sielu menettää siipensä ja vedetään takaisin alas maahan.
CERT
CERT on lyhenne sanoista Computer Emergency Response Team.
CERT-toiminnalla tarkoitetaan tietoturvaloukkausten ennaltaehkäisyä, niiden havainnointia ja ratkaisua sekä tietoturvauhkista tiedottamista. CERT-toiminnan päämääränä on tietojärjestelmien tietoihin kohdistuvien tietoturvaloukkauksien ja uhkien toteutumisen ennaltaehkäisy ja torjunta mahdollisimman objektiivisesti ja tehokkaasti.
Maailman ensimmäiseksi CERT-toimijaksi voidaan katsoa vuonna 1988 riehuneen Morris-madon torjuntaa varten perustettu CERT Coordination Center (CERT/CC). Sittemmin CERT-toimijoita on tullut useita erilaisia. Tärkeimpiä ovat kansalliset, valtionhallintoa tai muuta tarkasti määriteltyä organisaatiota palvelevat tai asiakkaille tarjottavien tuotteiden ja palvelujen tietoturvallisuudesta vastaavat organisaatiot. CERT-organisaatiot tarjoavat yhteistyörajapinnan, jonka avulla tietoturvaloukkauksiin liittyvä teknisen tiedon vaihtaminen mahdollistuu organisaatio-, maa- ja kulttuurirajojen yli ja jopa keskenään kilpailevien yritysten välillä.
Ilmaisut CERT ja Computer Security Emergency Response Team ovat Carnegie Mellon -yliopiston (CMU) tavaramerkkejä, mutta yliopisto on vaoauttanut CERT-ilmaisun käyttämistä osana Yhdysvaltojen ulkopuolella sijaitsevien organisaatioiden nimiä.
Suomi
Muita Suomessa toimivia CERT-toimijoita ovat Funet CERT, PVCERT, Elisa CERT, TeliaSonera CSIRT, Nokia NIRT, NSN-CERT ja Ericsson PSIRT. Vuonna 1995 perustettu Funet CERT Suomen ensimmäinen CERT-toimija.
Euroopan unioni
Euroopan unioni on julkaissut vuonna 2013 EU:n kyberturvallisuusstrategian, jonka mukaan kaikkien jäsenmaiden tulisi perustaa CERT-toimija. Strategian julkaisun yhteydessä EU:n komissio julkaisi direktiiviehdotuksen, jossa esitetään kansallisen CERT-viranomaistoiminnon perustamista jokaiseen jäsenvaltioon (7. artikla) asetetaan CERT-toimijaa sitovia vaatimuksia (liite I). Direktiivin käsittely on kesken EU:ssa ja kansallisissa parlamenteissa.
EU on perustanut vuonna 2011 omien instituutioidensa suojaksi CERT-EU-nimisen toiminnon.
Euroopan unionin verkko- ja tietoturvavirasto ENISA on julkaissut vuosina 2009-2012 joukon raportteja, joissa hahmotellaan kansallisilta ja valtionhallinnon CERT-toimijoilta edellytettäviä palveluita ja kypsyystasoja.
Pjažozero
Pjažozero (,, kieli- ja kansatieteellisessä kirjallisuudessa on käytetty myös suomalaistettua muotoa Päžjärvi ) on kylä ja maalaiskunta Vologdan alueen Babajevon piirissä Venäjällä.
Kunnan hallinnollinen keskus on Pjaželkan kylä. Lisäksi siihen kuuluvat seuraavat kylät: Kargozero, Klenozero, Kološma, Nažmozero ja Pjažozero.
Seudulla asuu 160 vepsäläistä, jotka muodostavat 7,5 % kunnan väestöstä. Kunnan päämies on Natalja Zaharenkova.
Elektroninen demokratia
Elektroninen demokratia, tunnetaan myös termeillä e-demokratia, digitaalidemokratia, digitaalinen demokratia ja sähköinen demokratia, tarkoittaa informaatioteknologian ja tietokoneavusteisten viestintävälineiden hyödyntämistä poliittiseen keskusteluun, päätöksentekoon ja (edustuksellisessa demokratiassa) edustajien valintaan. Myös termiä teledemokratia on käytetty jolla viitataan useimmiten 1990-luvun puolivälissä ja sitä ennen tapahtuneisiin kokeiluihin, joissa tietotekniikkaa ja puhelinteknologiaa käytettiin hyväksi. E-demokratia -termiä käytetään usein erotukseksi perinteisemmästä poliittisesta ja demokraattisesta toiminnasta erityisesti edustuksellisessa demokratiassa, jossa käytetään pääosin perinteisiä viestintävälineitä, kuten kokouksia tai yksisuuntaisia joukkotiedotusvälineitä. . Tieteenaloista elektronista demokratiaa tutkivat ainakin politiikan tutkimus, tietojärjestelmätiede, kommunikaatiotutkimus, sekä systeemiteoria.
Elektronisen demokratian malleja
Informaatioteknologiaa voidaan käyttää hyväksi eri tavoin järjestetyissä demokraattisissa yhteiskunnissa ja yhteisöissä. Van Dijk jaottelee elektronisen demokratian mallit kahden tekijän mukaan:
Näistä lähtökohdista käsin Van Dijk toteaa edelleen, että informaatio- ja kommunikaatioteknologia voi esiintyä neljällä erityyppisellä tavalla elektronisen demokratian eri malleissa ja prosesseissa: Van Dijk (2000) myös toteaa, että ihmiset voivat muodostaa omia yhteisöjään, joiden sisällä he voivat hyödyntää Internetin kommunikaatiomahdollisuuksia keskenään, autonomisesti.
Näihin malleihin lisäten Päivärinta ja Sæbø ehdottavat löytämiensä esimerkkitapausten pohjalta niin sanottua partisaanimallia, jossa tietoverkkojen ja mobiiliteknologian avulla tapahtuva keskustelu ja ihmisten mobilisointi on suunnattu arvostelemaan ja muuttamaan vallitsevaa, usein epädemokraattiseksi kyseisten toimijoiden mielestä katsottua, hallintorakennetta. Partisaanimallissa poliittisen keskustelun suhde itse päätöksentekoprosessiin ei ole selkeästi määritelty, vaan vaikutus on epäsuora, perustuen esimerkiksi yleisen mielipiteen aikaansaamaan paineeseen.
1970-80-luvut: Elektroninen äänestäminen ja teledemokratia
E-demokratian juuret ovat tietokoneavusteisten äänestysjärjestestelmien kehittämiseksi tehdyssä työssä 1970-luvun alussa. Vuonna 1970 Murray Turoff kehitti ohjelmiston Delphi-tutkimusmenetelmän tueksi, joka sisälsi toiminnot käyttäjien tekemien keskusteluavausten selailemiseksi, niistä äänestämiseksi, ja äänestystulosten katselemiseksi. Vuonna 1973 New Yorkissa järjestettiin ensimmäinen elektroninen "kaupunkikokous", jossa kaupunkisuunnitteluyhdistys keräsi mielipiteitä kaupunkisuunnitteluun isolta joukolta kaupunkilaisia, pohjautuen "vuorovaikutteiseen" televisioon ja puhelimella annettavaan palautteeseen. Samana vuonna Ned Crosby järjesti puhelimen välityksellä toimineita "kansalaispaneleita" Minnesotan osavaltiossa, Yhdysvalloissa ja Peter Dienel Wuppertalissa, Saksassa, joissa äänien käsittely oli tietokoneohjattua. 1978 Havaijin yliopistossa tutkijat Ted Becker ja Christa Slaton toteuttivat Televote-nimisen järjestelmän, jolla kerättiin mielipiteitä sadoilta osallistujilta. Vuonna 1981 he lanseerasivat teledemokratia-käsitteen samaista hanketta edelleen kehittäessään.
1990-luku: Www ja kansalaisaktivismi
Kenties ensimmäinen www-pohjainen e-demokratiahanke on Minnesotassa heinäkuussa 1994 perustettu MN E-Democracy-sivusto. Sivuston perusti tuolloin 25-vuotias julkishallinnon opiskelija Steven Clift, joka oli kiinnostunut informaatioteknologian mahdollisuuksista ja vaikutuksista hallintoon ja poliittisiin prosesseihin. Sivusto perustui Listserv-teknologiaan, jossa sivustolle saattoi rekisteröityä ja viestiä sähköpostin avulla, ja www-sivusto koostui sitten keskustelunavauksista ja vastauksista. Sivuston tarkoituksena oli parantaa ihmisten mahdollisuuksia saada informaatiota Yhdysvaltain osavaltioiden ja edustajahuoneen vaaleihin marraskuussa 1994. Steven Clift jopa piti itseään hetken koko e-demokratia-käsitteen keksijänä, kunnes totesi jonkun kirjoittaneen aiheesta tuolla nimellä jo vuonna 1987. Joka tapauksessa MN E-democracy -sivusto oli ensimmäinen paljon huomiota saanut e-demokratia -nimikkeen alla toteutettu www-sovellus.
1990-luvun puolivälin jälkeen on tehty lukuisia erilaisia e-demokratian nimissä tapahtuneita kokeiluja eri puolilla maailmaa. On kuitenkin huomattava, että kyberdemokratia, jota usein teoreettisessa ja populistisessa kirjallisuudessa samaistetaan e-demokratiaan, ei ollut lukuisista spekulaatioista huolimatta tuottanut 2000-luvun ensimmäisen vuosikymmenen puoliväliin mennessä montaakaan poliittiseen päätöksentekoon paljoa vaikuttanutta sovellusta, lukuun ottamatta joitakin alkutekijöissään olevia internet-puoluekokeiluja.
2000-luvun alku: Poliitikot ja ehdokkaat nettiin
2000-luvun ensimmäisen vuosikymmenen loppua kohden julkisuutta ovat saaneet eritoten poliitikkojen ja vaaliehdokkaiden aluevaltaukset markkinoida itseään virtuaaliyhteisöissä ja sähköisillä foorumeilla ja keskustelupalstoilla, eritoten vaalien lähestyessä, mikä tosin edustaa hyvin perinteistä demokratiamallia keskittyen äänestäjien informoimiseen suoran vaikuttamisen sijaan.
Elektronisen demokratian sovelluksia
Elektronisessa demokratiassa on käytetty hyväksi ja voidaan käyttää ainakin seuraavia informaatioteknologian sovelluksia:
Elektroninen demokratia ja politiikka
2000-luvulla on syntynyt joitakin Internet-puolueita, joiden poliittinen kommunikaatio ja päätöksenteko tapahtuu suurelta osin tai kokonaan Internet-pohjaisten työkalujen välityksellä. Esimerkiksi Ruotsissa ainakin kahdessa kunnassa, Knivstassa ja Vallentunassa, oli vuonna 2006 valittuna kunnanvaltuustojen jäseniksi nettipuolueiden edustajia.
Maailmalla tunnetuimpina italialainen Viiden tähden liike-puolue tukee virallisena linjanaan elektronista demokratiaa. Viron keskustapuolue kannattaa maassaan voimakasta sähköisen äänestyksen lisäämistä. Piraattiliike tukee niin ikään elektronisen demokratian laajempaa käyttöönottoa.
Spider-Man – hämähäkkimies
Spider-Man – hämähäkkimies on vuonna 2002 ensi-iltansa saanut yhdysvaltalainen supersankarielokuva, jonka on ohjannut Sam Raimi ja käsikirjoittanut David Koepp. Elokuva perustuu sarjakuvakustantamo Marvel Comicsin suosittuun supersankarihahmo Hämähäkkimieheen, ja se on Hämähäkkimies-trilogian ensimmäinen osa. Elokuvan pääosissa esiintyvät Tobey Maguire, Kirsten Dunst, Willem Dafoe ja James Franco.
Ivano-Frankivskin alue
Ivano-Frankivskin alue on maaseutuvaltainen hallinnollinen alue Ukrainan länsiosissa. Ivano-Frankivskin alueen naapureina ovat lounaassa Taka-Karpatian, luoteessa Lvivin, koillisessa Ternopilin ja kaakossa Tšernivtsin alueet. Etelässä alue rajautuu Romaniaan.
Spider-Man – hämähäkkimies
Elokuvasta tuli ainoa 100 miljoonan Yhdysvaltain dollarin tuloihin avausviikonloppunaan elokuvateattereissa yltänyt elokuva ja kaikkien aikojen menestyksekkäin sarjakuvaan perustuva elokuva, ja huikean menestyksensä johdosta elokuva sai myös kaksi Sam Raimin ohjaamaa jatko-osaa; Spider-Man 2 – Hämähäkkimies 2 ja Spider-Man 3 – Hämähäkkimies 3.
Juoni
Peter Parker on koulukiusattu lukiolainen, joka on ihastunut kauniiseen Mary Jane Watsoniin. Vieraillessaan Columbian yliopiston genetiikan laboratoriossa Mary Janen ja parhaan ystävänsä Harry Osbornin kanssa geenimanipuloitu hämähäkki puree Peteriä, ja saapuessaan kotiin tätinsä Mayn ja setänsä Benin luokse hän menettää tajuntansa. Samaan aikaan Oscorp-yhtiön omistaja ja Harryn isä, tiedemies Norman Osborn, testaa sotilaallisiin tarkoituksiin tarkoitetun ja ”suorituskyvyn kiihdyttimeksi” kutsutun kemikaalin prototyyppiä itseensä. Koska tämä nopeuteen, voimaan ja kestävyyteen vaikuttava kemikaali ei ole vielä täydellinen, aineen sivuvaikutukset tekevät hänet hulluksi ja hän tappaa avustajansa Mendel Strommin.
Ivano-Frankivskin alue
Alueen pinta-ala on 13 900 neliökilometriä. Vuoden 2021 alussa väestöä oli 1 361 000 henkeä, joista 44,5 prosenttia katsottiin kaupunkilaisiksi.
Spider-Man – hämähäkkimies
Juoni
Herätessään seuraavana aamuna tavallisesti silmälaseja käyttävä Peter huomaa näkönsä kohentuneen ja ruumiinrakenteensa muuttuneen lihaksikkaammaksi. Hän tajuaa kykenevänsä tuottamaan hämähäkinseittiä, ja myös hänen refleksinsä ovat nopeutuneet, minkä ansiosta hän selviää välikohtauksesta koulukiusaaja Flash Thompsonin kanssa. Koulusta lähtiessään hän huomaa olevansa yliluonnollisen nopea ja vahva, minkä lisäksi hänellä on hämähäkkien tapaisesti kyky kiivetä seiniä pitkin ja aistia tarkasti ympäristön uhkaavat vaarat.
Ivano-Frankivskin alue
Alueen nimi oli neuvostoaikana yleensä venäläisittäin Ivano-Frankovskin alue ja ennen vuotta 1962 Stanislavin alue. Se on yksi historiallisen Galitsian muodostaneista nyky-Ukrainan alueista, oblasteista.
Spider-Man – hämähäkkimies
Juoni
Peter osallistuu paikalliseen painitapahtumaan, jossa osallistujille luvataan 3 000 dollaria kolmesta minuutista kehässä show-painijan kanssa. Rahoilla Peter suunnittelee ostavansa itselleen auton tehdäkseen vaikutuksen Mary Janeen. Hän voittaa, mutta tapahtuman järjestäjä kuitenkin huijaa ja antaa Peterille lopulta vain sata dollaria. Aseistettu ryöstäjä vie rahat järjestäjältä, ja kostoksi järjestäjälle Peter päästää miehen pakenemaan. Matkalla kotiin hän kuitenkin huomaa Ben-setäänsä olevan ammuttu. Ben menehtyy Peterin käsille, joka kostonhimoisena löytää setänsä ampujan eräässä rakennuksessa ja järkyttyy huomatessaan tämän olevan sama varas, jonka hän aiemmin päästi pakoon.
Ivano-Frankivskin alue
thumb|left|210px|Talvinäkymä joen (Чо́рний Чере́мош) varrelta Ivano-Frankivskin alueella
Spider-Man – hämähäkkimies
Juoni
Peter valmistuu lukiosta ja vannoo keskittävänsä yliluonnolliset kykynsä rikollisuuden pysäyttämiseksi. Hän valmistaa Hämähäkkimiehen puvun suojellakseen henkilöllisyyttään. Hän myös hankkii työn valokuvaajana Daily Bugle -lehden kustantaja J. Jonah Jamesonin toimistolta, ja hänen tehtävänään on ottaa sanomalehtivalokuvia Hämähäkkimiestä. Sillä välin Oscorpin menestys heikkenee ja he menettävät tärkeän sopimuksensa Quest Aerospacelle, mihin tapahtuneen salaperäisen hyökkäyksen jälkeen johtokunta myy Oscorpin heille ja erottaa Normanin. World Unity -festivaalin aikana Quest Aerospaceen hyökkäyksen tehnyt salaperäinen hahmo saapuu varastetulla kiiturilla ja räjäyttää parvekkeen, jossa Harry ja Mary Jane juhlivat. Oscorpin johtokuntalaiset saavat surmansa ja Mary Jane on putoamassa rakennuksesta, kunnes Hämähäkkimies pelastaa hänet. Mystisen tappajan, joka on todellisuudessa järkensä menettänyt Norman Osborn, Jameson nimeää Vihreän Menninkäiseksi. Hyökätessään lehden toimitukseen Menninkäinen vaatii Jamesonilta tietoja Hämähäkkimiehen valokuvaajasta ja ehdottaa myös yhteistyösopimusta Hämähäkkimiehelle, joka kieltäytyy.
Ivano-Frankivskin alue
Historia
Alue kuului Kiovalle 1000–1100-luvuilla ja vuodesta 1199 Galitsian ja Volynian ruhtinaskunnalle, 1300-luvulta 1700-luvulle Puolalle. Alue joutui Puolan ensimmäisessä jaossa 1772 Itävallalle (vuodesta 1867 Itävalta-Unkari).
Spider-Man – hämähäkkimies
Juoni
Menninkäinen haavoittaa Hämähäkkimiestä palavassa talossa tapahtuvassa taistelussa. Myöhemmin Parkerien ja Osbornien kiitospäivän aterian aikana Norman näkee haavan ja tajuaa Peterin olevan Hämähäkkimies. Hän myös onnistuu saamaan Mary Janen ja Harryn suhteen kariutumaan. Pian Menninkäinen hyökkää May-tädin kimppuun, joka joutuu sairaalaan. Sairaalassa Mary Jane kertoo Peterille ihastuneensa Hämähäkkimieheen. Harryn saapuessa tämä luulee Mary Janen pitävän Peteristä ja paljastaa pettyneenä asian isälleen, joka nyt tietää Hämähäkkimiehen heikkouden.
Ivano-Frankivskin alue
Historia
Ensimmäisen maailmansodan aikana Ivano-Frankivskin alue osana Galitsiaa joutui rintamaksi. Suuria operaatioita olivat 1916 Brusilovin hyökkäys ja 1917 Kerenskin hyökkäys, mitkä Venäjä teki keventääkseen ranskalaisten paineita länsirintamalla.
1918 alue kuului marraskuussa 1918 Saksan ja Itävalta-Unkarin ensimmäisen maailmansodan tappion jälkeen itsenäiseksi julistautuneelle Länsi-Ukrainan kansantasavallalle, minkä alueelle puolalaiset joukot tulivat heinäkuussa 1919, kun interventio bolševikkeja vastaan alkoi kiristyä. Puolalaiset hääti pois puna-armeijan komentaja Rogatin joukkojensa kanssa ja alueelle perustettiin Galitsian sosialistinen neuvostotasavalta, mikä kesti 23. syyskuuta 1920 saakka.
Elokuussa 1920 kävivät Puola ja Neuvosto-Venäjä alustavia neuvotteluja rauhasta samaan aikaan kun puna-armeija oli edennyt jo lähelle Varsovaa. 18. maaliskuuta 1921 solmitulla Riian rauhasopimuksella Galitsia Länsi-Ukrainana jäi Puolalle, minkä Neuvostoliitto valtasi itselleen yhdessä Valko-Venäjään liittyvän Rutenian kanssa Saksan hyökättyä Puolaan 1. syyskuuta 1939 ja Neuvostoliiton ryhdyttyä interventioon Itä-Puolassa 17. syyskuuta 1939. Näin hankittu Curzonin linjaa noudatteleva alue liitettiin Ukrainan sosialistiseen neuvostotasavaltaan 4. joulukuuta 1939. Alue oli saksalaisten hallussa kesäkuusta 1941 4. lokakuuta 1944.
Hallinnollinen jako ja suurimmat kaupungit
Ukrainassa aluehallinnon toista tasoa edustavat piirit (raion).
Hallinnollinen jako vuodesta 2020
Ukrainan korkein neuvosto päätti heinäkuussa 2020 supistaa Ivano-Frankivskin alueen piirien lukumäärän kuuteen. Uudistuksessa esimerkiksi kaikki alueen kaupungit tulivat osaksi piirejä. Paikallistasolla asutus keskittyy edelleen 15 kaupunkiin, 24 kaupunkimaiseen taajamaan ja 765 kylään.
Spider-Man – hämähäkkimies
Tuotanto
Elokuva painiskeli tuotanto-ongelmissa lähes 25 vuoden ajan, kunnes Sony Pictures Entertainment antoi sille lisenssin maailmanlaajuiselle levitykselle vuonna 1999. Ennen tätä elokuvaa oli työstetty Cannon Filmsillä, Carolco Picturesilla ja The New Cannonilla, ja muun muassa James Cameron, Ted Newsom, John Brancato, Barney Cohen ja Menahem Golan olivat ehtineet työstää elokuvan käsikirjoitusta ennen kuin Sony palkkasi David Koeppin käsikirjoittamaan lopullista elokuvaa. Ennen Sam Raimin palkkaamista elokuvan ohjaajaksi vuonna 2000 tehtävää oli tarjottu myös Roland Emmerichille, Tim Burtonille, Chris Columbukselle ja David Fincherille.
Ivano-Frankivskin alue
Hallinnollinen jako vuodesta 2020
Ivano-Frankivskin alueen viisi väkirikkainta kaupunkia olivat vuonna 2021: Ivano-Frankivsk (237 855 as.), Kaluš (65 814 as.), Kolomyja (61 140 as.), Nadvirna (22 545 as.) ja Dolyna (20 641 as.).
Hoxhalaisuus
Toisin kuin monet muut kommunismin suuntaukset, hoxhalaisuus suhtautuu myötämielisesti Josif Staliniin ja hänen aikakautensa Neuvostoliittoon. Käytännössä kaikki muut sosialistiset valtiot ja kommunismin suuntaukset se katsoo revisionistiksi. Esimerkiksi eurokommunismin hoxhalaisuus laskee jopa antikommunismiksi. Enver Hoxhan mukaan ainoastaan Albania oli vuoden 1956 jälkeen aidosti marxilais-leniniläinen valtio. Stalinin jälkeisen Neuvostoliiton, Kiinan kansantasavallan ja Jugoslavian Hoxha katsoi edustavan "sosiaali-imperialismia" ja tuomitsi jyrkästi Varsovan liiton toimenpiteet Tšekkoslovakiassa 1968 ja erosi vastalauseena Varsovan liitosta. Hoxhan mukaan jokaisella kansalla oli oikeutensa valita oma tiensä sosialismiin, alueen olosuhteista riippuen.
Spider-Man – hämähäkkimies
Tuotanto
Elokuvan kuvaukset käynnistyivät 1. tammikuuta ja päättyivät 30. kesäkuuta 2001. Vaikka elokuva sijoittuukin tapahtumiltaan New Yorkiin, joitain elokuvan kohtauksia kuvattiin myös Los Angelesissa ja San Franciscossa. Elokuva sai ensi-iltansa 3. toukokuuta 2002 ja siitä muodostui taloudellisesti huikean menestyksekäs tuotos.
Hoxhalaisuus
Hoxhalaisuus on saavuttanut jonkin verran vastakaikua maolaisuuteen suuntautuneiden kommunistipuolueiden keskuudessa erityisesti Latinalaisessa Amerikassa, joista esimerkkinä Ecuadorin Marxilais-Leniniläinen Kommunistipuolue ja Brasilian Kommunistinen Puolue.
Ivano-Frankivskin alue
Hallinnollinen jako vuodesta 2020
Piirien perustiedot löytyvät oheisesta taulukosta. Useat piireistä olivat olemassa myös ennen heinäkuuta 2020, mutta niiden aiempi pinta-ala ja väkiluku saattoi poiketa uuden piirijaon mukaisesta tilanteesta.
Hallinnollinen jako ennen vuotta 2020
Ivano-Frankivskin alue oli ennen heinäkuun 2020 alueuudistusta jaettu kuntaa vastaavalla hallinnollisella tasolla 14 piiriin ja 5 kaupunkipiiriin.
Michał Joachimowski
Michał Teodor Joachimowski  (26. syyskuuta 1950 Żnin – 19. tammikuuta 2014 Bydgoszcz) oli puolalainen kolmiloikkaaja ja sisäratojen Euroopan mestari.
Joachimowski voitti sisäratojen Euroopan mestaruuden Göteborgissa 1974 tuloksella 17,03 metriä, joka oli tuolloin epävirallinen sisäratojen maailmanennätys. Hän saavutti lisäksi sisäratojen EM-hopeaa Rotterdamissa 1973 ja Katowicessa 1975. Joachimowski osallistui myös kaksiin olympiakisoihin: Münchenissä 1972 hän sijoittui seitsemänneksi ja Montréalissa 1976 13:nneksi.
Joachimowski ennätys kolmiloikassa ulkoradoilla oli 17,06 metriä. Hänen sisäratojen ennätyksensä 17,03 m oli edelleen helmikuussa 2023 Puolan ennätys.
Joachimowski kuoli sydäninfarktiin 63 vuoden iässä Bydgoszczissa 19. tammikuuta 2014.
Saint-Martin
Syyskuussa 2017 hurrikaani Irma tuhosi saaren rakennuskannan ja infrastruktuurin lähes kokonaan. Korjausten arvellaan vievän vuosia.
Maantiede
Saaren pohjoinen ranskalainen osa on nimeltään Saint-Martin, ja se on hallinnollisesti Ranskan merentakainen yhteisö (COM collectivité d’outre-mer). Helmikuuhun 2007 asti se oli Ranskan merentakaisen Guadeloupen departementin osa. Ranskalaisen osan pinta-ala on 53 neliökilometriä ja asukasluku 31 500 (2014).
Saaren korkein kohta on Pic du Paradis (424 m). Saari on alttiina hurrikaaneille heinäkuusta marraskuuhun. Lämpötila on koko vuoden 25–30 astetta.
Väestö
Sint Maartenin puolella englanti on virallinen kieli ja sitä puhuu 67,5 prosenttia väestöstä. Toisen puolen virallinen kieli on ranska.
Matkailu työllistää noin 80 prosenttia saaren työvoimasta. Maatalous tuottaa sokeria, luonnonvaroiksi lasketaan kala ja suola.
Merkittävimmät kaupungit ovat Marigot ranskalaisella alueella ja Philipsburg alankomaalaisella alueella. Valuuttana käytetään euroa.
6. helmikuuta
6. helmikuuta on gregoriaanisen kalenterin mukaan vuoden 37. päivä. Vuodesta on jäljellä 328 päivää (karkausvuonna 329).
Juhlapäiviä
Katso myös: kalenteri ~ 5. helmikuuta, 7. helmikuuta
Analemma
thumb|[[New Jerseyssä Yhdysvalloissa iltapäivisin kuvattu analemma.]] thumb|[[Greenwichin kuninkaallinen observatorio|Lontoon Greenwichin kello 12.00:n analemma korkeus- ja leveysvaihteluineen.]] Analemma on käyrä, joka kuvaa Auringon sijaintia Maan taivaalla eri päivinä samaan kellonaikaan. Auringon sijainnit saadaan havainnoitua kameralla, joka ottaa kuvan täsmälleen samasta paikasta monta kertaa vuodessa. Analemma voidaan piirtää myös laskennallisesti.
Maan analemma on kahdeksikko, jonka toinen silmukka on toista suurempi. Käyrän muoto johtuu Maan akselin kaltevuudesta ja Maan nopeuden vaihtelusta radallaan Auringon ympäri. Maan akselin kaltevuuden seurauksena Aurinko on analemman korkeimmassa kohdassa kesällä ja alimmassa kohdassa talvella. Silmukoiden kokoero aiheutuu Maan radan elliptisyydestä, joka on seuraus Maan ratanopeuden vaihtelusta. Eri leveysasteilla havaitut analemmat ovat hiukan erimuotoisia, kuten myös samalla paikalla eri kellonaikoina havaitut.
Myös muilla planeetoilla on omat analemmansa. Koska niillä on omanlaisensa akselin kaltevuudet ja kiertoradat, myös niiden analemmat ovat erilaisia kuin Maan. Esimerkiksi Marsin ja Saturnuksen analemmat ovat pisaran muotoisia, ja Jupiterin analemma on elliptinen.
Kim Thayil
Kim Thayil (s. 4. syyskuuta 1960 Seattle, Washington) on yhdysvaltalainen kitaristi, joka tunnetaan parhaiten Soundgardenin kitaristina. Kim oli yksi Soundgardenin perustajajäsenistä yhdessä Chris Cornellin ja Hiro Yamamoton kanssa vuonna 1984.
Clarice Carson
Clarice Carson, o.s. Katz (23. joulukuuta 1929 Montreal, Quebec – 2. toukokuuta 2015 Toronto, Ontario), oli kanadalainen oopperalaulaja, äänialaltaan sopraano. Hän lauloi muun muassa Metropolitan-oopperassa, Canadian Opera Companyssa ja CBC:ssä. Hän esiintyi lavalla sellaisten oopperalaulajien kuin Luciano Pavarottin, Plácido Domingon, Louis Quilicon ja Léopold Simoneaun kanssa. Kapellimestareihin, joiden kanssa hän teki yhteistyötä, lukeutuivat Zubin Mehta, Eugene Ormandy, James Levine ja Richard Bonynge. Carson otettiin Canadian Opera Hall of Fameen, ja hän oli vuonna 2013 ensimmäinen kilven New Yorkin National Opera Centeriin saanut kanadalainen.
Abdelmajid Chétali
Abdelmajid Chétali (, s. 4. heinäkuuta 1939 Sousse, Tunisia) on tunisialainen jalkapallokonsultti ja entinen jalkapalloilija, sekä jalkapallovalmentaja.
Kim Thayil
Thayilin vanhemmat ovat kotoisin Keralan kaupungista eteläisestä Intiasta. Thayil syntyi Seattlessä ja kasvoi Chicagon Park Forestissa. Hän vietti lapsena paljon aikaa myös vanhempiensa kotimaassa Intiassa. Thayil on yksi tunnetuimpia intialais-amerikkalaisia. Hän tapasi Hiro Yamamoton Rich East High Scoolissa, Park Forrestissa. Valmistumisen jälkeen he muuttivat Washingtonin osavaltioon, missä Thayil opiskeli Washingtonin yliopistossa.
Abdelmajid Chétali
Pelaajaura
Chétali vietti koko uransa ES Sahelin joukkueessa, jossa hän toimi myös joukkueen kapteenina. Chétali saavutti kolme Tunisian mestaruutta vuosina 1958, 1963 ja 1966. Maajoukkueessa hän puolestaan saavutti Afrikan-mestaruushopeaa ja pronssia Tunisialle vuosien 1962 ja 1965 Afrikan-mestaruuskisoissa. Chétali pelaajauralla oli myös merkittävää hänen saatua koko uransa aikana vain yhden keltaisen kortin.
Clarice Carson
Carson opiskeli Montrealissa Pauline Donaldan ja Jacqueline Richardin johdolla sekä New Yorkissa Julia Drobnerin johdolla. Julkisen ensiesiintymisensä Carson teki Sarah Fischerin konsertissa Montrealissa vuonna 1956. Ensimmäiset oopperaroolinsa hän esitti Opera Guildin kanssa Giuseppe Verdin, Georges Bizet'n ja Charles Gounod'n teoksissa. Hänen laaja ohjelmistonsa kattoi osuuksia Richard Wagnerin ja Hans Pfitznerin oopperoista verismin teoksiin. Carsonin kansainvälinen laulu-ura jatkui vuoteen 1986 saakka. Tämän jälkeen hän toimi International Resource Centre for Performing Artistsin (IRCPA) johtokunnassa ja opasti monia nuoria laulajia.
Abdelmajid Chétali
Valmennusura
Chétali valmensi menestyksekkäästi ES Sahelia vuosina 1970–1975, jolloin joukkue voitti muun muassa Tunisian mestaruuden vuonna 1972, sekä Tunisian cupin (1974, 1975) ja Maghreb Cup voittajien-cupin (1975). Menestyksen myötä hänet nimitettiin Tunisian maajoukkueen uudeksi päävalmentajaksi. Chétali onnistui luotsaamaan joukkueen aina pronssiotteluun saakka vuoden 1978 Afrikan-kisoissa, jossa se kuitenkin luovutti 1–1 tilanteessa. Chétali teki samalla historiaa luotsatessaan Tunisian ensimmäistä kertaa MM-kisoihin. Kisat päättyivät kuitenkin alkulohkoon, jossa se voitti avausottelussaan Meksikon, hävisi toisessa ottelussa Puolalle ja pelasi Saksaa vastaan tasan 0–0.
Kim Thayil
Chris Cornell oli silloin Thayilin huonekaveri. He ystävystyivät ja perustivat Yamamoton kanssa Soundgardenin vuonna 1984. Soundgarden oli seattlelaisista grunge-yhtyeistä ensimmäinen, joka sai levytyssopimuksen suurelta levy-yhtiöltä. Soundgarden julkaisi kolme platinaa saanutta albumia ja sai kaksi Grammy-palkintoa.
Clarice Carson
Carsonin toinen aviomies oli kreikkalais-yhdysvaltalainen tenori ja laulunopettaja Philon Ktsanes. Carson kuoli 85-vuotiaana munuaisten vajaatoimintaan.
Kim Thayil
Soundgardenin hajottua vuonna 1997 Thayil on soittanut muun muassa Pigeonhedissä, The Presidents of the United States of American kanssa, Dave Grohlin Probotissa ja No WTO Combossa Jello Biafran ja Krist Novoselicin kanssa sekä lukuisissa muissa projekteissa.
Vuonna 2003 Rolling Stone -lehti sijoitti Thayilin sijalle 100 tekemässään luettelossa Kaikkien aikojen 100 parasta kitaristia.
Abdelmajid Chétali
Valmennusura
Chétali valmensi Bahrainin maajoukkuetta vuoden 1988 Gulf Cupissa, jossa he sijoittuivat neljänneksi häviten kolmanneksi tulleelle Saudi-Arabialle vain maalierolla.
Myöhemmin 2005 Chétali toimi hetkellisesti ES Sahelin valmentajana joukkueen etsiessä tuolloin vakituista seuraajaa potkut saaneelle Mrad Mahjoubille.
Altair
Altair (α Aquilae, α Aql) on Kotkan tähdistön päätähti. Sen näennäinen kirkkaus on 0,77 m (12. kirkkain taivaalla), ja väriltään se on valkea. Se muodostaa Kesäkolmion yhdessä Joutsenen Denebin ja Lyyran Vegan kanssa.
Koska tähti sijaitsee Maasta vain 17 valovuoden päässä, on Altair yksi lähimmistä paljain silmin nähtävistä tähdistä. Tähden nimi tulee arabiankielisistä sanoista al-nasr al-tair, joka tarkoittaa ”lentävää kotkaa”. Altair muodostaa lähitähtiensä β:n ja γ:n kanssa taivaalle silmiinpistävän selkeän tähtijonon Kotkan päähän.
Pyöriminen
thumb|left|[[NASAn korkearesoluutioinen kuva Altairista.]] Altair pyörii erittäin nopeasti akselinsa ympäri: spektriviivojen levenemisen perusteella on laskettu, että yksi kierros kestää vain 6,5 tuntia (joissain lähteissä tulokseksi on saatu 9 tuntia tai 10,4 tuntia). Spektriviivojen leveneminen johtuu Dopplerin ilmiöstä: tähden eri suuntiin puolet levittävät viivoja punaiseen ja siniseen päin. Jonkinlaisen käsityksen pyörimisen nopeudesta saa vertailemalla sitä Aurinkomme vastaavaan aikaan, joka on hieman yli 25 vuorokautta. Nopeasta pyörimisestä johtuen Altair onkin ekvaattorilta noin 14 prosenttia paksumpi kuin pyörimisakselin suuntaan mitattuna (auringon vastaava 0,001). Pölykiekko, jossa on eläinratavaloa vastaavaa pölyä, on havaittu Altairin ympäriltä 1 000 kertaa enemmän kuin Auringolla. Kuvitteellisen elokelpoisen planeetan etäisyys tälle tähdelle on 3,4 AU ja kiertoaika 4,4 vuotta.
Husqvarna Garden
Husqvarna Garden on Jönköpingissä, Ruotsissa sijaitseva areena, joka rakennettiin vuosien 1999 ja 2000 aikana. Katsojakapasiteetti jäähallissa on 7 038, joista 1 100 on seisomapaikkoja. Areenalla on pelattu muun muassa vuoden 2002 jääkiekon maailmanmestaruuskilpailujen ja vuoden 2002 käsipallon Euroopan-mestaruuskilpailujen otteluja.
Kotiottelunsa areenalla pelaa HV71.
Juntti
Juntti on suomenkielinen sukunimi. Tunnettuja nimenkantajia ovat:
Major League Soccer
Major League Soccer (MLS) on Yhdysvalloissa ja Kanadassa pelattava jalkapallon ammattilaisliiga ja maiden korkein sarjataso. MLS:n ensimmäinen kausi pelattiin vuonna 1996, jolloin siihen osallistui kymmenen joukkuetta. Liigassa on 28 joukkuetta, joista 25 tulee Yhdysvalloista ja kolme Kanadasta. Eniten mestaruuksia eli MLS Cupeja on voittanut Los Angeles Galaxy, joka voitti viidennen mestaruuden kaudella 2014.
MLS:n pelisysteemi eroaa Euroopan pääsarjoista siten, että mestaruus ratkaistaan cup-muotoisilla pudotuspeleillä.
Pelitapa
Liigan sarjakausi alkaa maaliskuussa ja päättyy lokakuussa. Liigan joukkueet jaetaan itäiseen ja läntiseen konferenssiin. Runkosarjassa joukkueet kohtaavat toisensa kahdesti, kerran koti- ja kerran vieraskentällä. Runkosarjan voittaja eli eniten pisteitä kerännyt joukkue palkitaan MLS Supporters’ Shield -palkinnolla.
Runkosarjan päätyttyä molempien konferenssien seitsemän parasta joukkuetta etenee pudotuspeleihin. Konferenssien voittajat pääsevät suoraan puolivälieriin ja loput joukkueet aloittavat pudotuspelit neljännesvälieristä. Neljännesvälierissä konferenssin 2. sijoittunut kohtaa konferenssin 7. sijoittuneen joukkueen. Pudostuspelit pelataan cup-muotoisesta kerrasta poikki järjestelmällä. Tasatilanteessa paremmuus ratkaistaan jatkoajalla ja jos tämän jälkeenkin tilanne on tasan ammutaan rangaistuspotkukilpailu. Vierasmaalisääntö ei ole voimassa. Molempien konferenssien pudotuspelien voittajat kohtaavat loppuottelussa, MLS Cupissa.
Timola
Kylän maisema on vaihteleva ja se sisältää notkelmia, kumpareita ja kallioita. Kylän korkein kohta on 132,8 metriin meren pinnasta kohoava Kaatranvuori. Kylän alueella sijaitsee myös Kaatran lampi ja kuusi muuta lampea.
Timola valittiin kesäkuussa 2021 vuoden kyläksi Pohjois-Savossa.
Someone to Watch Over Me
”Someone to Watch Over Me” on George Gershwinin säveltämä ja Ira Gershwinin sanoittama musiikkikappale vuoden 1926 Broadway-musikaalista Oh, Kay!. Laulun esitti näytelmässä Gertrude Lawrence, ja sen ovat nauhoittaneet lukuisat esittäjät eri tyylilajeissa. Sanoittaja Howard Dietz on sanonut keksineensä kappaleen nimen ja auttaneensa sen sanoittamisessa saamatta kuitenkaan muodollista tunnustusta työstään.
Kappaleesta on useiden Gershwinin sävellysten tavoin tullut jazzmusiikin standardi. Sen ovat esittäneet laulettuna muun muassa Ella Fitzgerald, Blossom Dearie ja Linda Ronstadt sekä instrumentaalina Dave Brubeck, Donald Byrd, Stéphane Grappelli, Coleman Hawkins, Ike Quebec ja Art Tatum.
Major League Soccer
Historia
Vuonna 1998 sarja laajeni 12-joukkueiseksi, kun Chicago Fire liittyi läntiseen ja Miami Fusion itäiseen konferenssiin. Vuonna 2000 sarja jaettiin itäiseen, keskiseen ja läntiseen divisioonaan. Joukkueista Chicago, Tampa Bay, Dallas ja Columbus siirrettiin keskiseen divisioonaan. Kauden 2001 jälkeen floridalaisjoukkueet Miami ja Tampa Bay lopettivat toimintansa, minkä seurauksena liiga muuttui jälleen 10-joukkueiseksi ja entinen konferenssijako itäiseen ja läntiseen palasi Chicagon siirtyessä itäiseen. Vuonna 2004 liigaan liittyivät Real Salt Lake ja Los Angelesista toinen joukkue, Chivas USA, molemmat läntiseen konferenssiin. Tämän seurauksena Kansas Cityn joukkue siirtyi itäiseen konferenssiin. Liiga laajeni edelleen, kun Toronto FC liittyi itäiseen konferenssiin kaudeksi 2007, Seattle Sounders FC läntiseen konferenssiin kaudeksi 2009 ja Philadelphia Union itäiseen konferenssiin kaudeksi 2010.
Mestarit
Eniten mestaruuksia: (taulukko päivitetty kauden 2022 jälkeen)
Quetzaltenango
Quetzaltenango sijaitsee noin 200 kilometrin päässä pääkaupungista Guatemalasta. Asukkaita on noin 412 000. Kaupunki on 2 333 metrin korkeudessa ja lämpötila on viileä koko vuoden.
Quetzaltenango on tärkeä kaupan ja teollisuuden keskus. Alueella on muun muassa kahvinviljelyä ja tekstiiliviljelyä ja -teollisuutta.
Kaupunkia ympäröi neljä tulivuorta: Siete Orejas (3370 m), Santa Maria (3772 m), Zunil (3533 m) ja Santo Tomás (3505 m). Santa Maríalle voi kiivetä, sieltä voi seurata viereisen Santiaguiton purkautumista.
Quetzaltenangossa on paljon espanjan kielikouluja.
Haitallinen valikoituminen
Haitallinen valikoituminen tarkoittaa taloustieteessä tilannetta, jossa ei-toivotut kuluttajat tai tuotteet valikoituvat markkinoille epäsymmetrisen informaation seurauksena. Haitallinen valikoituminen on yksi markkinahäiriön lähde.
Alun perin termiä haitallinen valikoituminen käytettiin vakuutusmarkkinoilla. Sairausvakuutuksen tapauksessa ihmiset, jotka tietävät olevansa suuremmassa riskissä sairastua ottavat vakuutuksen todennäköisemmin kuin muut. Jos vakuutusyhtiöllä on epätäydellinen informaatio ihmisten sairastumisen todennäköisyydestä, ei se voi hinnoitella vakuutusta riskiryhmien mukaan. Tällöin vakuutusten hinta nousee, koska markkinoille valikoituu korkean riskin ihmisiä. Tämä taas vähentää alhaisen riskin ihmisten halukkuutta ottaa vakuutus, joka nostaa hintaa entisestään. Käytännössä vakuutusyhtiöt pyrkivät hinnoittelemaan tuotteensa riskiryhmien mukaan.
Nobelisti George Akerlof kehitti teoreettisen mallin, joka yleistää haitallisen valikoitumisen periaatteen myös muihin epäsymmetrisen informaation tilanteisiin. Termi market for lemons tulee hänen 1970 julkaisemansa artikkelin nimestä Quarterly Journal of Economics -lehdessä.
Hyvän auton myyjä ei ole valmis luopumaan autostaan alihintaan ja myyjillä on kannuste tuoda enemmän huonoja autoja markkinoille, koska he saavat niistä suuremman voiton. Kuluttajat ymmärtävät tämän, jonka seurauksena he suostuvat maksamaan entistä vähemmän. Tämä tekee hyvien autojen myynnin vähemmän kannattavaksi ja niiden osuus vähenee markkinoilla ja hinta painuu lähelle huonon auton hintaa. Pelkkä huonojen tuotteiden olemassaolo tuhoaa laadukkaiden tuotteiden markkinat, kun osapuolten informaatio on epätäydellinen. Hyvien autojen myyjillä on oltava jokin keino vakuuttaa ostajat tuotteidensa saadusta.
Mahdollisia ratkaisuja ovat: takuu, joka jakaa riskin, brändit, jotka vakuuttavat laadusta, kauppaketjut, sertifikointi, lisensointi, valtion määräämä laaduntarkastus (katsastus).
Wolfenstein
Wolfenstein tarkoittaa seuraavia:
Mosambikin vaalit 2009
Mosambikin vaalit 2009 olivat normaalit viiden vuoden välein järjestettävät presidentin- ja parlamenttivaalit. Ensimmäistä kertaa samassa yhteydessä järjestettiin myös aluehallinnon vaalit.
Parlamenttivaaleissa Frelimo sai 191 paikkaa, Renamo 50 paikkaa ja ensimmäistä kertaa parlamenttiin noussut Movimento Democrático de Moçambique (MDM) kahdeksan paikkaa. Presidentti Armando Guebuza valittiin toiselle virkakaudelle. Hän sai 75% äänistä.
M.O.R.
M.O.R. on Alabama 3:n kuudes studioalbumi, joka julkaistiin 10. syyskuuta 2007. Albumi debytoi Britannian albumilistan sijalla 88.
Domeykos
Domeykos on sukupuuttoon kuollut luukalojen suku, joka eli myöhäisjurakauden Oxford-vaiheella. Se on nimetty puolalaisen geologi Ignacy Domeykin mukaan.
Clive Bell
Arthur Clive Heward Bell (16. syyskuuta 1881 East Shefford, Berkshire – 18. syyskuuta 1964 Lontoo) oli brittiläinen taidekriitikko ja teoreetikko ja Bloomsburyn ryhmän jäsen. Hänet tunnetaan etenkin formalismin määritelmästään.
Clive Bell oli nelilapsisen insinööriperheen toiseksi nuorin. Hänen isänsä vaurastui sukunsa hiilikaivosten avulla. Clive Bell opiskeli Marlborough Collegessa ja Cambridgen yliopiston Trinity Collegessa, jossa hänen pääaineensa oli historia. Hän sai stipendin Pariisiin, jossa hän kiinnostui kuvataiteesta ja sen teoriasta. Palattuaan Englantiin hän muutti Lontooseen ja avioitui Virginia Woolfin sisaren Vanessa Stephenin kanssa 1907. Avioliitto oli molemminpuolisen uskottomuuden vaivaama. Heidän kahdesta pojastaan Julianista ja Quentinistä tuli molemmista kirjailijoita, tytärpuolesta kuvataiteilija Angelica Garnett. Angelica sai vasta aikuisena kuulla, että hänen biologinen isänsä ei olekaan Clive Bell vaan taidemaalari Duncan Grant. Julian Bell kuoli 29-vuotiaana ollessaan ambulanssinkuljettajana Espanjan sisällissodassa.
Clive Bell kehitteli kuvataiteen formalismin teoriaa yhdessä Roger Fryn kanssa. He molemmat saivat innoituksensa ranskalaisesta nykytaiteesta. Teoria julkaistiin ensi kerran vuoden 1914 kirjassa Art.
VHV
VHV on suuri saksalainen rahoituspalvelujen tarjoaja, jonka pääkonttori sijaitsee Hannoverissa. VHV on yksi neljästä suuresta saksalaisesta autovakuutusyhtiöstä. Lisäksi VHV on yksi Saksan 20 suurimmista vakuutusyhtiöistä. Ydinyritykset perustettiin vuosina 1875 ja 1919. Vuonna 2006 VHV osti Wave Management AG: n. Vuonna 2009 uuden yrityksen pääkonttori valmistui Hannoverissa. Yhtiö työllistää noin 3 100 henkilöä. Vuodesta 2003 lähtien Uwe Reuter on ollut hallituksen puheenjohtaja. VHV on noussut merkittävien hankkeiden, kuten Elbphilharmonien, vakuutuksenantajaksi. Vuonna 2017 aloitettiin yrityksen historian suurin digitointiprojekti.
Jackson King V
Jackson King V on Jacksonin alun perin valmistama V:n muotoinen sähkökitara. Nykyään myös muun muassa Dean sekä ESP ovat tehneet siitä oman versionsa. King V suunniteltiin alun perin RATT -yhtyeen Robbin Crosbylle. Kitaramalli tuli kuitenkin suuremmin tunnetuksi Megadethin laulaja-kitaristi Dave Mustainen käytössä. Nykyään Dave Mustaine käyttää Jacksonin sijaan Gibsonin kitaroita.
Eri King V -mallit
King V -malleja on aikojen saatossa ollut useampia. Niitä on valmistettu ja valmistetaan yhä sekä Japanissa että USA:ssa. Halvimmissa malleissa on yleensä pulttikaula, kun taas kalliimmat ovat neck-thru -tyyppisiä. Myös otelautamerkinnät antavat osviittaa kitaran arvosta. Kalliimmissa on yleensä hainevät ja eebenpuinen otelauta, kun taas halvemmissa malleissa on pisteet ja ruusupuuotelauta. Tosin 1980-luvulla valmistetut ns. student King V:t ovat todellisia huippusoittimia, vaikka niissä on ruusupuuotelauta sekä pisteet.
KV2 on nykyinen standardi King V:n USA-malli. Niissä on Floyd Rose -talla, kaksi humbuckeria sekä eebenpuuotelauta hainevillä. Aikaisemmin myynnissä ollut KV1 oli Dave Mustainen nimikkosoitin, josta löytyi mm. Mustainen nimi lavasta. Muutenkin se oli täysin eri kitara verrattuna nykyiseen KV2:seen. KV1:ssä oli mm. Kahlerin kiinteä talla ja eri mikrofonit. Aikaisemmin myynnissä ollut Japanissa valmistettu KV pro oli myös Mustainen nimikkokitara, sen ominaisuudet olivat suunnilleen samat kuin KV1:ssä (ei jumbonauhoja, eri mikrofonit), mutta sitä sai sunburst-värityksellä tai vaihtoehtoisesti hopeisena tai mustana.
FIFA (pelisarja)
FIFA on EA Sportsin kehittämä ja julkaisema jalkapallovideopelisarja. Electronic Artsilla on sopimus Kansainvälisen jalkapalloliiton Fifan kanssa vuoden 2022 loppuun saakka. Myyntilukujen perusteella FIFA on johtava nimi jalkapalloaiheisten videopelien markkinoilla.
Electronic Arts on myöntynyt poistamaan nk. loot boxit FIFA 19 -pelistä viitaten Belgian päätökseen tulkita se uhkapelaamisen muodoksi. Loot boxeja ei toistaiseksi poisteta muualla kuin Belgiassa Toukokuussa 2022 EA Sports ilmoitti, että sen yhteistyö FIFAn kanssa päättyy ja seuraavan vuoden peli olisi eri nimellä. Vuonna 2022 julkaistu FIFA 23 jäi EA:n viimeiseksi FIFA-lisenssillä.
Riksgränsen
68.42778°N, 18.12222°W
Riksgränsen syntyi, kun nykyisin Malmbananin nimellä tunnettu rautatieosuus rakennettiin Ruotsin Kiirunan ja Norjan Narvikin välille. Alun alkaen paikalle suunniteltiin jopa pientä kaupunkia. Ensimmäinen talo nousi harjakorkeuteen vuonna 1901, ja vuonna 1934 Ruotsin ensimmäinen hiihtokoulu aloitti toimintansa Riksgränsenillä.
Linka D
Linka D eli D-linja on Prahan metroon rakenteilla oleva laajennus, johon on sen valmistuessa määrä kuulua 10 metroasemaa. Linjasta on määrä tulla Prahan neljäs metrolinja. Linjan tunnusväriksi on valittu sininen.
Valmistuessaan D-linjan on määrä kulkea uudelta Depo Písnicen metroasemalta Prahan keskustassa sijaitsevaan Náměstí Mírun metroasemalle, jossa se yhdistyisi nykyiseen A-linjaan. Lisäksi linja leikkaa C-linjan Pankrácin metroasemalla.
D-linjaa on suunniteltu pitkään, mutta rakennustöiden aloittamista lykättiin vuosia. Metrolinjaa on suunniteltu ainakin vuodesta 2000 lähtien ja sen rakennustöiden arvioitiin tuolloin alkavan vuonna 2010. Kesällä 2020 rakennustöiden arvioitiin alkavan vihdoinkin vuonna 2021 ja metron ensimmäisen osuuden pitäisi olla käytössä vuonna 2023. Samaan aikaan uuden metrolinjan rakennuskustannuksiksi arvioitiin noin 73 miljardia korunaa eli noin 2,7 miljardia euroa.
Metron varsinaiset rakennustyöt alkoivat lopulta huhtikuussa 2022, jolloin alettiin rakentamaan Pankrácin ja Olbrachtovan välistä rataosuutta.
Vuonna 2021 metrohankkeen kokonaisbudjetti oli kohonnut jo 98 miljardiin korunaan.
Suunnitellut asemat
Asema (rakennustilanne; yhteydet muihin linjoihin)
Rakennustöiden tilanne huhtikuun 2022 tilanteen mukaan.
Pioneer Venus
Pioneer Venus -nimellä kutsuttiin kahta amerikkalaisten Venukseen vuonna 1978 lähettämää avaruusluotainta. Toinen kiersi planeettaa ja tutkakartoitti Venuksen napa-alueita lukuun ottamatta, kun taas toinen lähetti laskeutumiskapseleita Venuksen kaasukehään.
Pioneer Venus 1 eli Pioneer Venus Orbiter
Pioneer Venus 1 laukaistiin 20. toukokuuta 1978 Atlas-Centaur-kantoraketilla. Venuksen kiertoradalla saavuttiin 4. joulukuuta 1978. Pioneer Venus 1 kiersi Venusta soikealla radalla 24 tunnin kiertoajalla. Luotaimen etäisyys Venuksesta vaihteli 1,03 - 12,01 Venuksen sädettä, radan kaltevuus oli 105° astetta. Luotain tutkakartoitti Venuksen pintaa, niin että amerikkalaiset kykenivät nimeämään Venuksen pinnanmuodot. Luotaimella tehty pinnan tutkartoitus ei ollut niin tarkkaa kuin myöhempien venäläisten Venera-luotainten ja amerikkalaisen Magellan-luotaimen suorittama tarkka kartoitus.
Pioneer Venus 2 eli Pioneer Venus Multiprobe
pienoiskuva|oikea|Taiteilijan näkemys Pioneer Venus 2 -luotaimesta Venuksen lähellä. Ilmakehään syöksyvät laskeutumiskapselit on juuri irroitettu.
Pioneer Venus 2 laukaistiin 8. elokuuta 1978 Atlas-Centaur-kantoraketilla. Sen mukana oli yksi iso ja kolme pientä laskeutumiskapselia, jotka mittasivat Venuksen ilmakehän arvoja, mm. lämpötilaa ja painetta. Iso kapseli mittasi lisäksi ilmakehän koostumusta. Kameroita niissä ei ollut.
Aku Antila
Aku Antila (16. toukokuuta 1889 Lempäälä – 26. joulukuuta 1959 Hattula) oli suomalainen näyttelijä.